Pareix que a orichen sería un canto votivo a favor d'o santo, a qui, en casos como en a pastorada de Benavarre (Sant Medardo), se'n saca la imáchen t'a carrera en rematar a misa patronal y se le'n recita adebant de todo el mundo. D'alcuerdo con o folclorista Ricardo del Arco (1888-1955), que estudeó profundament a pastorada de Benavarre, ista orichen votiva ye a que determina que as partes inamovibles d'a pastorada (a introducción y a despedida) sian fixas, ya que son as solas que van especificament dirichidas y se recitan de cara a o santo.